ZÁNKA Község ÖNKORMÁNYZATA 

KÉPVISELŐ-TESTÜLETÉNEK

16/2015. (VIII. 28.) önkormányzati rendelete

a talajterhelési díjról 

Zánka Község Önkormányzata Képviselő-testülete a környezetterhelési díjról szóló 2003. évi LXXXIX törvény 21/A § (2) bekezdésében, és a 26. §. (4) bekezdésében kapott felhatalmazás alapján, az Alaptörvény 32. cikk (1) bekezdés a) pontjában meghatározott feladatkörében eljárva, a következőket rendeli el:

1. § Zánka Község Önkormányzata a 2003. évi LXXXIX. törvény 11. §-ában meghatározottak szerinti kibocsátóra talajterhelési díj fizetési kötelezettséget állapít meg.

2. § (1) A kibocsátó a talajterhelési díj fizetési kötelezettségéről évente, a tárgyévet követő év március 31-ig napjáig Zánka község jegyzőjéhez, mint önkormányzati adóhatósághoz (a továbbiakban: jegyző) tesz bevallást.

(2) A talajterhelési díjat a kibocsátónak kell megállapítania és bevallania. A bevalláshoz használható nyomtatvány mintáját e rendelet 1. melléklete tartalmazza. A bevallással egyidejűleg a talajterhelési díj megfizetendő Zánka Község Önkormányzata 73200062-11265265 számú Talajterhelési díj számlája javára.

(3) A szennyvízcsatorna hálózatot üzemeltető közműszolgáltató adatot szolgáltat a kibocsátók azonosítása és ellenőrzése érdekében a jegyzőnek a tárgyévet követő év február 28. napjáig:


a) a szennyvízcsatorna hálózatra rácsatlakozók körében történt változásról;


b) a kibocsátók tárgyévi vízfogyasztásáról, korrigálva a külön jogszabály szerint figyelembe vehető locsolási célú kedvezménnyel, valamint a vízvezeték meghibásodása miatt elszivárgott vízmennyiséggel.

(4) A talajterhelési díj fizetésére kötelezett kibocsátókról a jegyző nyilvántartást vezet. A szolgáltató által közölt személyes adatokat a jegyző a kibocsátó azonosítására, bevallás ellenőrzésére, a talajterhelési díjjal összefüggésben vezetett nyilvántartás céljára használhatja fel.

(5) Az önkormányzat Talajterhelési díj számláján rendelkezésre álló összeget negyedévente a Környezetvédelmi Alap számlára kell átutalni. Az összeg felhasználására a Ktdtv. 21/B § rendelkezései irányadók.

(6) A létesítmény megszűnése esetén (pl. ingatlan értékesítés, ingatlan elbontása, rákötés közcsatornára) a talajterhelési díjfizetési kötelezettség megszűnik a szennyvíz-elvezetésre vonatkozó szolgáltatói szerződés megszüntetésének, vagy megkötésének napjával. A kibocsátó a díjfizetési kötelezettség keletkezése, vagy megszűnése esetén köteles 30 napon belül a változásról értesíteni a jegyzőt.

3. § (1) A talajterhelési díj mértékét, alapját, egységdíját a Ktdtv. 12.-14 §-a alapján kell megállapítani. 

(2) A vízmennyiség mérővel nem rendelkező kibocsátó estében 95 l/fő/nap átalány-vízmennyiség képezi a talajterhelési díj alapját.
(3) Különös méltánylást érdemlő esetben a kibocsátó kérelmére a tárgyévben a talajterhelési díj megfizetésére 50 %-os kedvezmény állapíthat meg a jegyző az alábbi feltételek fennállásakor:
a) családban élő esetén az egy főre jutó havi nettó jövedelem nem haladja meg az öregségi nyugdíj mindenkori legkisebb összegét, egyedül élő esetén az öregségi nyugdíj mindenkori legkisebb összegének 150 %-át,
b) Különös méltánylást érdemlő esetként értékelendő: fogyatékosság, betegség, baleset, haláleset, munkanélküliség, tartós jövedelemromlás, elemi kár, egyéb rendkívüli élethelyzet vagy létfenntartást veszélyeztető körülmény megléte, bekövetkezése.
Átmeneti és záró rendelkezések

4. § (1) Jelen rendeletben nem szabályozott kérdésekben a Ktdtv., valamint az adózás rendjéről szóló 2003. évi XCII. törvény rendelkezéseit kell alkalmazni.

(2) Ez a rendelet 2015. szeptember 1. napján lép hatályba. Hatályát veszti Zánka Község Önkormányzata Képviselő-testületének a talajterhelési díjról szóló 5/2006. (VI. 21.) önkormányzati rendelete.
Filep Miklós

Lukács Ágnes

  
polgármester 







        jegyző
Záradék: 

A rendelet kihirdetve: 2015. augusztus 28.

